מריו יפס

מריו אלברטו יפס דיאס (בספרדית: Mario Alberto Yepes Díaz; נולד ב-13 בינואר 1976) הוא כדורגלן עבר קולומביאני ששיחק בעמדת הבלם ומאמן כדורגל בהווה. לזכותו 102 הופעות במדי נבחרת קולומביה, דבר ההופך אותו לשחקן בעל מספר ההופעות השני בגובהו במדיה.

קריירת משחק
יפס התחיל לשחק ב-1994 בקבוצת קורטולואה הקולומביאנית, בהתחלה בתור חלוץ, עד שמאמן הקבוצה העביר אותו לעמדת הבלם. לאחר ארבע שנים בקורטולואה, חתם יפס בקבוצה הקולומביאנית הבכירה דפורטיבו קאלי. הוא זכה איתה באליפות, והקבוצה סיימה כסגנית גביע הליברטדורס של שנת . לאחר מכן הוא הצטרך לקבוצת ריבר פלייט הארגנטינאית, שם זכה להצלחה רבה וזכה עם הקבוצה ב-2 אליפויות.

הצלחתו בארגנטינה הביאה להתעניינות בו מצד קבוצות מאיטליה ומאנגליה, אך בינואר 2002 החליט יפס לחתום באלופת הליגה הצרפתית באותו זמן, נאנט. בקבוצה יפס קיבל את הכינוי . לאחר שהסתגל לסגנון המשחק האירופאי, יפס הפך לאחד הבלמים הטובים בליגה הצרפתית. הוא ערך את הופעת הבכורה שלו בליגת האלופות עם נאנט, והקבוצה הצליחה להעפיל לשלב הבתים השני במפעל. בשנת 2004 חתם במועדון הפאר פריז סן-ז'רמן, שבו קיבל את הכינוי "סופר מריו" בגלל היכולות ההגנתיות הטובות שהציג. בסן-ז'רמן יפס שיחק במשך ארבע עונות, וזכה עם הקבוצה בגביע הצרפתי ב-, ובגביע הליגה הצרפתי ב-. לאחר מעל 100 משחקים עם סן-ז'רמן בליגה הצרפתית, יפס עבר לאיטליה כשחתם בקיץ 2008 בקייבו ורונה מהליגה האיטלקית הבכירה.

ב-1 ביולי 2010 הכריז אדריאנו גליאני, מנהל הקבוצה וסגן הנשיא של מילאן, שיפס אמור להצטרף לקבוצה במקומו של ג'וזפה פאבאלי שפרש. את משחק הבכורה שלו במדי מילאן, ערך יפס ב-7 בנובמבר 2010 במשחק חוץ נגד בארי שהסתיים בתוצאה 3-2 למילאן. בעונת  יפס שיחק בליגה בעיקר כמחליף של טיאגו סילבה ואלסנדרו נסטה, ועזר לה לזכות באליפות ובסופר קאפ האיטלקי. ב-15 בפברואר 2011 הוא שיחק עם מילאן במשחק הראשון של שמינית גמר ליגת האלופות נגד טוטנהאם, וכמעט כבש בנגיחת ראש, אך מילאן הפסידה 1-0 ובהמשך הודחה מהמפעל. ב-23 באוקטובר 2011, הבקיע יפס את השער היחיד שלו במדי מילאן בליגה האיטלקית, כשכבש שער נגיחה בדקה ה-83 נגד לצ'ה, שער ניצחון שהשלים מהפך של מילאן לאחר שהייתה בפיגור של שלושה שערים, ולאחר שהשוותה משלושער של קווין-פרינס בואטנג. במאי 2012 יפס האריך את חוזהו במילאן לעונה נוספת, אך בסוף עונת  ביקש לעזוב כדי לצבור דקות משחק רבות יותר בקבוצה אחרת, לקראת משחקי מונדיאל 2014 עם נבחרתו קולומביה. יפס חתם באטלנטה לעונת , והופיע במדיה 24 פעמים בליגה.

בספטמבר 2014, אחרי שנים רבות באירופה, חזר יפס לאמריקה הדרומית כשחתם בסן לורנסו הארגנטינאית, אלופת הליברטדורס. יפס שיחק במועדון עונה אחת ובינואר 2016 הודיע על פרישה ממשחק פעיל.

נבחרת קולומביה
יפס ערך את הופעת הבכורה שלו בנבחרת קולומביה בפברואר 1999 במשחק ידידות נגד , ומאז הופיע בנבחרת עוד 101 פעמים, מה שהופך אותו לשחקן הקולומביאני עם מספר ההופעות הגבוה ביותר בנבחרת אחרי קרלוס ולדרמה (111 הופעות) ולפני לאונל אלברס (101 הופעות). בשנת 2001 יפס היה חלק מסגל הנבחרת שזכתה בקופה אמריקה 2001 שהתקיים בקולומביה. הוא הופיע עם הנבחרת גם בקופה אמריקה של השנים 1999, 2007 ו-2011. הוא סיים עם קולומביה במקום הרביעי בגביע הקונפדרציות 2003 ואף כבש שער מול . במהלך כל השנים הללו הוא נכשל להעפיל עם קולומביה לגביע העולם. במוקדמות מונדיאל 2014 יפס פתח בהרכב הנבחרת ב-12 משחקים מתוך 16, ובמחזור האחרון של המוקדמות ב-15 באוקטובר 2013, כבש צמד בניצחון החוץ של קולומביה 1-2 על  שבסיומו העפילה הנבחרת למונדיאל לאחר היעדרות של 16 שנה.

ב-14 ביוני 2014 יפס עשה את ההופעה הראשונה שלו בגביע העולם, כשפתח בהרכב קולומביה בניצחון 0-3 על  במסגרת שלב הבתים של מונדיאל 2014. יפס ציין את משחקו ה-100 בנבחרת בניצחון של קולומביה 1-2 על  במשחק השני של שלב הבתים. הוא פתח בהרכב הנבחרת גם בשמינית הגמר בניצחון 0-2 על , ובמשחק רבע הגמר מול  שבו קולומביה הפסידה 2-1 והודחה, אך זהו היה הישג השיא בתולודותיה של קולומביה במסגרת גביע העולם. יפס היה שחקן השדה המבוגר ביותר ששיחק במונדיאל זה, והשחקן השני המבוגר ביותר ששיחק בכלל במונדיאל אחרי חברו לנבחרת, השוער פאריד מונדראגון.

 קריירת אימון 
באפריל 2016 הוצג יפס כמאמנה של דפורטיבו קאלי הקולומביאנית.

סטטיסטיקה
מועדונים
מעודכן ל-
מועדוןעונהבליגהבגביעבגביע הליגהבין-יבשתיסה"כהופעותשעריםהופעותשעריםהופעותשעריםהופעותשעריםהופעותשעריםקורטולואה1994400000004019951500000001501996-19954040000004041997-1996173000000173סה"כ 76  7  0  0  0  0  0  0  76  7דפורטיבו קאלי1998-19973240000003241999-19984860000004862000-19991311200000251סה"כ 93  11  12  0  0  0  0  0  105  11ריבר פלייט2000-1999292––00002922001-2000332–100003332002-2001142000000142סה"כ 76  6  –  1  0  0  0  0  77  7נאנט2002-20011101000201402003-2002332––00003322004-2003290420021353סה"כ 73  2  5  2  0  0  4  1  82  5פריז סן-ז'רמן2005-20043233100403942006-20053244000003642007-20062414000303112008-2007270400030310סה"כ 115  8  15  1  0  0  10  0  140  9קייבו ורונה2009-20083200000003202010-2009311100000321סה"כ 63  1  1  0  0  0  0  0  64  1מילאן2011-20101302000201702012-20111110000001112013-2012140110030181סה"כ 38  1  3  1  0  0  5  0  46  2אטאלנטה2014-2013240200000260סה"כ 24  0  2  0  0  0  0  0  26  0סן לורנסו2015-2014310100070390סה"כ בקריירה 558  36  38  5  0  0  19  1  615  42

נבחרת לאומית
מעודכן ל-
נבחרתשנההופעותשעריםקולומביה19993020009020011302003121200471200571200751200830200990201060201190201250201372201470סך הכל1026

תארים
קבוצתיים
דפורטיבו קאלי
אליפות ליגת העל הקולומביאנית: 1998
סגנות גביע ליברטדורס: 1999
ריבר פלייט
אליפות ליגת העל הארגנטינאית
אפרטורה: 2000
קלאוסורה: 2002
פריז סן-ז'רמן
הגביע הצרפתי: 2006
גביע הליגה הצרפתית: 2008
מילאן
אליפות הליגה האיטלקית: 2011-2010
הסופר קאפ האיטלקי: 2011

בינלאומיים
נבחרת קולומביה
קופה אמריקה 2001

 קישורים חיצוניים

 פרופיל השחקן באתר הרשמי של מילאן

הערות שוליים

קטגוריה:כדורגלנים קולומביאנים
קטגוריה:בלמי כדורגל קולומביאנים
קטגוריה:כדורגלני קורטולואה
קטגוריה:כדורגלני דפורטיבו קאלי
קטגוריה:כדורגלני ריבר פלייט
קטגוריה:כדורגלני נאנט
קטגוריה:כדורגלני פריז סן-ז'רמן
קטגוריה:כדורגלני מילאן
קטגוריה:כדורגלני קייבו ורונה
קטגוריה:כדורגלני אטאלנטה
קטגוריה:כדורגלני סן לורנסו
קטגוריה:כדורגלני נבחרת קולומביה
קטגוריה:כדורגלני קופה אמריקה 1999
קטגוריה:כדורגלני קופה אמריקה 2001
קטגוריה:כדורגלני גביע הקונפדרציות 2003
קטגוריה:כדורגלני קופה אמריקה 2007
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:מאמני כדורגל קולומביאנים
קטגוריה:מאמני דפורטיבו קאלי
קטגוריה:קולומביאנים שנולדו ב-1976